Он је био моћан краљ чије отцепљење од Ватикана
је заувек променило ток енглеске историје.
Али да ли је он био харизматичан реформатор или силеџијски тиранин?
Сазнајте на Историји против Хенрија VIII.
Судија: Мир, мир. Па, кога то имамо овде? Изгледа ми као углађен момак.
Одбрана: И јесте, часни судијо. Ово је Хенри VIII, чувени краљ
који је увео реформе у религију и владу Енглеске
и ставио је на пут да постане савремена држава.
Тужилац: Не слажем се са тим.
Ово је окрутан, импулсиван и екстравагантан краљ
који је мало марио за свој народ као и за својих шест жена.
Судија: Шест жена?
Одбрана: Часни судијо, Хенријев први брак био је предодређен за њега
кад је био дете.
Оженио се са Кетрин од Арагона само да би учврстио савезништво Енглеске и Шпаније.
Тужилац: Савезништво које је био спреман да одбаци без имало обзира према држави.
Одбрана: Хенри је имао сав обзир према држави.
Обавезно је било обезбеђивање династије Тјудор рађањем мушког наследника
што Кетрин није успела да уради за више од 20 година брака.
Тужилац: За прављење наследника потребно је двоје, часни судијо.
Одбрана: Упркос томе, Енглеској је била потребна нова краљица због стабилности,
али папа је одбио да поништи брак и да допусти краљу да се поново ожени.
Судија: Звучи као права драма. Са папом нема расправе.
Тужилац: А краљ је одлучио баш то да уради.
Искоренио је верски темељ државе
и отцепио цркву Енглеске од Ватикана,
при чему су уследили векови сукоба.
Одбрана: Хенри је само дао цркви искрено домаће вођство.
Ослободио је свој народ од корумпиране римокатоличке установе.
И одбијањем радикалнијих промена протестантске реформације,
омогућио је свом народу да одржи већину својих верских традиција.
Тужилац: Приговор! Црква је била вољена и популарна институција
која је пружала угодност и милосрђе народу.
Захваљујући Хенрију, црквена својина је отета;
болнице затворене и драгоцене манастирске библиотеке заувек изгубљене,
све зарад обогаћења Круне.
Одбрана: Нека од средстава користила су за изградњу нових катедрала
и отварање секуларних школа.
И било је неопходно да Енглеска доведе своје послове
под своју контролу, а не контролу Рима.
Тужилац: Мислите под Хенријеву контролу.
Одбрана: Није истина. Све краљеве главне реформе ишле су кроз Парламент.
Ниједна држава тад није омогућавала свом народу да се пита у влади.
Тужилац: Користио је Парламент као печат за своје властите потребе.
У међувремену, владао је као тиранин и погубљивао оне осумњичене за непослушност.
Међу његовим жртвама били су велики државник и филозоф Томас Мур,
његов некадашњи близак пријатељ и саветник,
и Ен Болен, нова краљица због које је Хенри преврнуо државу да би је оженио.
Судија: Погубио је властиту жену?
Одбрана: То... није била Хенријева иницијатива.
Оптужена је за издају у борби за превласт
са краљевим министром, Томасом Кромвелом.
Тужилац: Издаја је била варка,
а она не би била осуђена без Хенријевог одобрења.
Осим тога, он се није толико потресао због исхода -
оженио се са Џејн Симур само 11 дана касније!
Одбрана: Брак који је, примећујем, донео мушког наследника
и загарантовао стабилно наследство...
мада је нова краљица трагично умрла на порођају.
Тужилац: Ова трагедија га није одвратила
од лоше замишљеног четвртог брака са Ен од Клевса
који је Хенри потом поништио из хира и то искористио као изговор да погуби Кромвела.
Ако то није довољно, он се затим оженио са Кетрин Хауард,
рођакињом Ен Болин, пре него што је и њу погубио.
Одбрана: Преварила га је, што је и признала!
Без обзира на то, Хенријев последњи брак са Кетрин Пар
био је заправо врло успешан.
Тужилац: Шести брак! То само показује да је био неумерен краљ
који је допустио странкама и сплеткарошима да владају његовим судом
и којег је занимало само властито задовољство и грандиозност.
Одбрана: Та грандиозност била је део краљеве улоге узора за свој народ.
Био је образовани академик и музичар који је великодушно бранио уметност,
као и изврстан ратник и спортиста.
Раскошни турнири које је одржавао
очврснули су углед Енглеске на светској сцени.
Тужилац: И опет, његови унутрашњи и спољашњи послови били су катастрофални.
Кампања у Француској и брутална инвазија Шкотске исисали су државну ризницу,
а његов покушај да то плати понижавањем кованица довело је до сталне инфлације.
Племићи и земљопоседници одговорили су укидањем приступа пашњацима
и претварањем сељачке популације у просјаке.
Одбрана: Просјаци који би ускоро постали земљорадници.
Овај прилог учинио је фарме ефикаснијим и донео суфицит у раду
који је поставио темељ за индустријску револуцију.
Енглеска никада не би постала сила каква је била да није било њих
... и Хенрија.
Судија: Па, мислим да, поред свега,
можемо се сложити да изгледа одлично на том портрету.
Побожни верник који је раскинуо са црквом.
Човек учења и знања који је погубљивао образоване.
Краљ који је донео стабилност на трону,
али ју је искористио да промовише сопствену славу,
Хенри VIII је био отелотворење свих контрадикција владавине
на помолу модерног доба.
Раздвајање владара од мита је део окушавања историје.